ОБЯСНИТЕЛНА ЗАПИСКА
	ОБЕКТ:   Генерален план за организация на движението в 

                 град Златоград

	ФАЗА:    Окончателен проект
	

	ЧАСТ:    ОД
	
	


ОКОНЧАТЕЛЕН ПРОЕКТ

Този проект е разработен въз основа на изготвения през месец септември на настоящата година предварителен проект, приет на Общински експертен съвет по устройство на територията при Община Златоград. Състои се от шест броя схеми в М 1:5000 и една схема в            М 1:2000. Схемите в М 1:5000: №1 „Транспортни райони и класификация на уличната мрежа”, №2  „Транзитно движение и указателна система”, №3  „Посочност и предимства на движение”, №4  „Режими на движение”, №5 „Режими за движение на товарни автомобили и проект за автовлак ”, и №6 „Пешеходно движение, паркиране и междуселищни автобусни линии ”, са идентични на разработените в предварителния проект, като в тях са отразени забележки съгласно протоколи: № 08-00-109 от 25.07.2017г на Областно пътно упраление – Смолян и  № 52-00-497 от 28.09.2017г на ОЕСУТ при Община Златоград.   Промените са отразени в следните схеми, както следва.
Чертеж №2 – Транзитно движение и указателна система

Прецизирани са посоките и разстоянията до населените места.
Чертеж №3 – Посочност и предимства на движение

Променя се посочността на някои улици както следва:
 - ул. „Ерма“ става двупосочна от ул.“Беловидово“ до ул. „Рожен“.

 - ул. „Ангел Киряков“ от ул. „Беловидово“ до ул. „Хан Аспарух“ остава двупосочна

· ул. „Хаджи  Димитър“ от ул. „Хан Аспарух“ до ул. „Беловидово“ посочността се запазва както е еднопосочна в момента 
· ул. „Възраждане“ от ул. „Хан Аспарух“ до ул. „Беловидово“ остава двупосочна

· ул. „Ст. Караджа“ от ул. „Беловидово“ до ул. „Хр. Смирненски“ остава двупосочна
· ул. „Славей“ остава двупосочна
· ул. „Тракия“ от ул „Ахрида“ до ул. „Ст. Стамболов“ остава двупосочна
· ул. „Братя Родопски“ от  ул. „Ст. Стамболов“ до ул. „Ахрида“ остава еднопосочна, като посоката на движение се променя
· ул. „Албена“ от ул „Ахрида“ до ул. „Ст. Стамболов“ остава двупосочна
Чертеж №4 – Режими на движение

Изцяло се забранява за спиране и паркиране по ул „Антим I “.


По ул. „Стефан Стамболов“ от страната на РПУ се удължава зоната забранена за спиране и паркиране.  
Чертеж №5 – Пешеходно движение, паркиране и междуселищни автобусни линии

Отпадат от схемата три броя повдигнати пешеходни пътеки.

Отпада платеното паркиране в посочените три броя паркинги.

Чертежи №7  -  Знаково стопанство
      Този чертеж е  финалната схема на окончателния проект. В него са нанесени всички пътни знаци,  необходими за реализиране на схемите, разработени в ГПОД. Изработен е в мащаб 1:2000. Спазени са изискванията на Наредба №1/17.01.2001г. за организация на движението по пътищата, Наредба №2/17.01.2001г. за сигнализация на пътищата с пътна маркировка и Наредба №18/23.07.2001г. за сигнализация на пътищата с пътни знаци. При изготвянето им са спазени следните основни принципи:
· По първостепенната и второстепенната  улична мрежа се поставят пътни знаци ІІ типоразмер.
· Поставяне на  пътни знаци за предимства Б1, Б2, Б3 и Б4, съобразно схема №3 ” Посочност и предимства на движение ” по всички кръстовища от първостепенната улична мрежа и по-важните от второстепенната.
· Сигнализиране с пътни знаци Д4 и В1 и пътни знаци от група „Г” на всички еднопосочни улици в града, отразени в схема №3.

· Ограничаване на достъпа на тежкотоварни камиони до определени зони в града, съгласно схема №5 „Режими за движение на товарни автомобили и проект за автовлак ”. Това става с пътни знаци В4.
· Режимите на движение се сигнализират с пътни знаци В26, В27 и В28, съгласно схема №4 ”Режими на движение”.

· Сигнализиране на всички улици без изход с пътни знаци Ж12 и Ж13.

· Транзитното движение ще следва пътеуказателната система от схема №2 „Транзитно движение и указателна система“. Текстът в табелите да се взима от схема №2. Текста следва да се изписва освен на кирилица и на латиница.
· Пътен знак Ж6 – „Указателна табела” се поставя преди кръстовище, а пътен знак Ж7 – „Указателна стрелка” на самото кръстовище.
· По улиците с предимство пешеходните пътеки са сигнализирани със знак Д17 – схема №6 „Пешеходно движение, паркиране и междуселищни автобусни линии“. Препоръчително е този знак да е сдвоен, т.е. на една стойка да има по два знака. По второстепенните направления не е необходимо поставянето на знак Д17, тъй като ще има знак стоп /Б2/.

· Предвидените повдигнати пешеходни пътеки по пътното плътно са сигнализирани предварително с пътни знаци А18, А13 и В26 за намаление на скоростта до 30км/час.
· При всички училища и детски градини са предвидени предупредителни знаци А19 – „Деца”.
· Не са включени към знаковото стопанство сега съществуващи пътни знаци В24  които са характерни за сигннализиране на пътища и не са подходящи за улици където максималната разрешена скорост е 50км/час. По важни за градски условия са пътните знаци, които регламентират спирането и паркирането.
· Не са обект на настоящия проект знаци и табели във ведомствени площадки и бензиностанции.
· Стриктно да се спазва реда на монтирането при повече от един знак на една стойка. Да се гарантира светла височина от 2,25 м от долен ръб знак до горен ръб тротоарна настилка.
Тези чертежи не фиксират точното местоположение на пешеходните пътеки, пътните знаци и табели. То се определя с подробните планове за организеция на движението /Инструкция за съставяне на ГПОД в населени места, чл. 52/3/.
Изготвена е спесификация на всички нови пътни знаци, съгласно ГПОД. 

Организационни и инженерно- технически мероприятия:

Основна задача на общинското ръководство е да се търси възможност за изнасяне трасето на републиканския път ІІІ-867 извън границите на града, тъй като в момента преминава през централната градска част. 

Входа от ГКПП Златоград, за който има изготвен работен проект от ул. „Беловидово“ по ул. „Ерма“ до изградения участък на ул. „Крайречна“ да се реализира.

Има изготвени проекти за реконструкция на улици от първостепенната и второстепенната улични мрежи, които следва да се реализират.

За подобряване на транспортната обстановка в по – краткосрочен план препоръчваме следните мероприятия:

· Изграждане на кръгово кръстовище на бул. „България“ и ул. „Прогрес“ 

· Реконструкция на ул. „Стефан Стамболов“ от ул. „Тракия“ до сградата на гранична полиция

· Реконструкция на ул. „Тракия“ от ул. „Ахрида“ до ул. „Стефан Стамболов“

· Реконструкция на ул. „Братя Родопски“ от ул. „Ахрида“ до ул. „Стефан Стамболов“
· Реконструкция на ул. „Албена“ от ул. „Ахрида“ до ул. „Стефан Стамболов“
· Направа на идейни и работни проекти на пет броя кръстовища определени съвместно с общинската администрация

· Изграждане на девет броя повдигнати пешеходни пътеки, които ще намалят скоростта на движение във възлови участъци

· За решаване на проблема с паркирането се предлага изграждането на паркинг с 60 броя паркоместа с конструкция върху река Върбица при кръстовището на бул. „България“ и ул. „Прогрес“

· Реализиране на паркинга при Александровите къщи, за който има изготвен работен проект

· Реализиране с вертикална пътна сигнализация на новите еднопосочни улици

· Поставяне на антипаркинг стълбчета за предотвратяване на паркиране по тротоарите по улици определени съвместно с комисията по безопастност на движението.

· Подмяна на всички стойки за пътни знаци с недопустима височина

· Периодично подновяване на хоризонталната маркировка, там където тя е изтрита, не само по улиците , но и в паркингите
                                                                       Съставил :.............................

                                                                                     / инж. Цв. Цветков/ 

